b'\n_START_ARTICLE_\nDigitalna humanistika\n_START_PARAGRAPH_\nDigitalna humanistika se je pojavila v obdobju med 1990 in 2000 najprej pod imenom humanisti\xc4\x8dno ra\xc4\x8dunalni\xc5\xa1tvo oz. ra\xc4\x8dunalni\xc5\xa1ka obdelava humanisti\xc4\x8dnih podatkov. \xc5\xa0lo ji je za digitalizacijo in analizo gradiva s podro\xc4\x8dja humanisti\xc4\x8dnih disciplin; s \xc4\x8dasom ima vedno ve\xc4\x8d opraviti z gradivom, ki je \xc5\xbee od za\xc4\x8detka digitalno. Uporablja metode tradicionalnih podro\xc4\x8dij umetnosti in humanistike (kot so zgodovina, filozofija, jezikoslovje, literatura, umetnost, arheologija, glasba, kultura) in orodja, ki jih nudita ra\xc4\x8dunalni\xc5\xa1ka obdelava podatkov (pridobivanje podatkov, ra\xc4\x8dunalni\xc5\xa1ka analiza, vizualizacija) in ra\xc4\x8dunalni\xc5\xa1ko zalo\xc5\xbeni\xc5\xa1tvo (elektronske objave).\n_START_SECTION_\nStandardi\n_START_PARAGRAPH_\nZaradi povezovalne in strokovne narave digitalnih znanstvenih \xc5\xa1tudij znanstvenike predvsem zanimajo odprti standardi in splo\xc5\xa1ne, trajne re\xc5\xa1itve za znanstvene potrebe dru\xc5\xbebe. Digitalna humanistika se raje ne zana\xc5\xa1a na ustaljena orodja niti na pisanje specializiranega programa za neko nalogo v enem samem projektu, ampak uporablja \xc5\xbee obstoje\xc4\x8de strokovno poznavanje tematike ter orodij, ki so prosto dostopna in prilagojena uporabnikom, ter na tej osnovi gradi re\xc5\xa1itve, ki se lahko spreminjajo in do katerih \xc5\xa1iroka dru\xc5\xbeba lahko prosto dostopa.'